Middelburg Country Club | LekkeSlaap
Middelburg Country Club: Hooffoto's
Adres: 74 Eufees Straat, , Middelburg, 1050, Mpumalanga
Die Middelburg Country Club spog met 'n luukse gastehuis met 40 slaapkamers en 2 baie luukse suites wat spesifiek op sakelui, sportmanne- en -vroue, sportspanne en naweekgroepe gerig is. Gesinne is meer as welkom en die jongspan kan veilig op ons groot perseel speel.
Al die slaapkamers het en suite-badkamers met storte en het ook verandas met 'n braai wat op die gholfbaan en motorafdakke uitkyk.
Die standaardslaapkamers bied die volgende:
•Slaapkamer met 2 dubbelbeddens
•Spieëltafel met 'n stoel
•Eetkamertafel met twee stoele
•Volledig omheinde veranda met tafel en stoele
•Uitsig op pragtige agtien putjie-gholfbaan
Die lodge se gaste word outomaties tydelike lede van die Middelburg Country Club en kan daarom deelneem aan al die sportsoorte en gebruik maak van al die fasiliteite vir die duur van hul besoek. Die gastehuis se ontvangsarea word 24 uur per dag beman vir ons gaste se gerief.
Die klubhuis bied 'n à la carte-restaurant, hoofkroeg met dansvloer, 'n intieme kroeg met snoeker- en pooltafels, konferensielokale, drie muurbalbane, ses tennisbane, twee rolbalbane, 'n swembad, 'n verversingstasie en 'n gholfwinkel. Die Country Inn Restaurant bedien 'n verskeidenheid ontbyte, middagetes, geregte van die dag en aandetes.
Die manjifieke 18-putjie-gholfbaan was al gasheer vir 'n aantal Suid-Afrikaanse en provinsiale kampioenskappe en bied 'n uitdagende potjie gholf met 'n skuins kikoejoe-skoonveld, 'n reguit setperk en 'n veldgras-ruveld.
3.4 uit 5van 3 resensies vir Middelburg Country Club
74 Eufees Straat, , Middelburg, 1050, Mpumalanga
Gaste dink Middelburg Country Club het 'n goeie ligging
Clubville Middelburg Loskopvallei Mpumalanga
https://d288tngog90ix0.cloudfront.net/AAEAAQAAAAAAAAAAAAAAJDUxZjRjMDk4LTM2NzUtNDFiNS1iM2E2LTc5YTc1ZmExMmZiZg?w=1440&h=960&fit=crop&auto=format Vanaf R820 per nag (vir 2 persone) 3 5 1 4 74 Eufees Street Clubville 1050 Mpumalanga 086 999 0018 14:00-19:00 10:00 -25.776104011434 29.444660312195